Ірынка
*Міхась Пазнякоў*

Мне падабаецца дзяўчынка

3 крынічным іменем Ірынка.

Яна прыгожая такая,

Каса ў Ірынкі залатая,

А вочы, нібы васількі,

I голас ветлівы такі.

Яе я ўбачыў першы раз,

Калі прыйшоў у першы клас.

Я побач з Іркаю вясёлы,

Але сумую пасля школы.

У гэтым сябруку прызнаўся,

А ён нядобра рассмяяўся.

Цяпер і ў школе я, і дома

Пра Ірку не кажу нікому.

I нават маме па сакрэту

Я не адкрыю тайну гэту.

Хай лічыць лепш, што я стаміўся

Ці, можа, з сябрам пасварыўся.

А хутка ў Іркі будзе свята,

Хай смехам пырскае сябрук,

А я, як робіць маме тата,

Ірынцы кветкі падару.

Нікому крыўдзіць не дазволю

Яе на вуліцы і ў школе.